સીધી વાત છે કે માતાના પ્રેમનું જેટલું મહત્વ આપણે સમજીએ છીએ તેટલું પિતાના મૂક પ્રેમનું નથી સમજતા. પિતા માતાની જેમ લાડ ના લડાવી શકે કારણ કે તેમણે પોતાના સંતાનોને શિસ્તમાં પણ રાખવાના હોય છે. આફ્રિકાના એક સફારી પાર્કને આર્તીફીશીય્લી ડેવલોપ કરવામાં આવી રહી હતી. તેમાં જુદા જુદા જંગલી પશુઓ લાવીને રાખવામાં આવ્યા હતા. એક વસ્તુ જોવામાં આવી કે કિશોર અવસ્થાના હાથીઓ જે લગાવામાં આવ્યા હતા તે ગમે ત્યારે કર્મચારીઓ પર હુમલો કરતા. તેમનો મિજાજ તામસી રહેતો. ક્યારે ઝુંડની અંદર પણ એકબીજા સાથે સંઘર્ષમાં ઉતરીને જીવલેણ ઈજાઓ પહોચાડતા. આનાથી સફારીના આયોજકો અને ફાઈનાન્સર ચિંતામાં પડી ગયા. અંતે આ સફારીમાં વન્ય જીવવિશેષજ્ઞની સલાહથી તેમાં એક-બે વયસ્ક હાથીઓ ને લાવવામાં આવ્યા. એક-બે અઠવાડિયામાં સફારીમાં કિશોર હાથીઓના હુમલા બંધ થઇ ગયા.